Imtella' Ottubru 24, 2021 Ħdax-il biċċa xogħol artistika tal-pittur Spanjol Pablo Picasso li kienu esebiti f'lukanda f'Las Vegas għal aktar minn 20 sena, inbiegħu f'irkant għal kważi 110 miljun dollaru. Il-pitturi li kienu ta' MGM Resorts, kienu esebiti fir-restorant Picasso fil-lukanda Bellagio. Il-kumpanija qalet li l-irkant għandu jgħinha ttejjeb id-diversità tal-kollezzjoni tal-arti tagħha. Fl-irkant inbiegħu disa' pitturi u żewġ xogħlijiet taċ-ċeramika li għamel Picasso qabel miet fl-1973. Ix-xogħlijiet għamilhom fi żminijiet differenti matul il-karriera artistika tiegħu ta' aktar minn 50 sena.